La única condición puesta pol PP riosellanu pa la so aprobación, la baxada del IBI en 2018, ye materialmente irrealizable polos plazos llegales esixíos.
#000001
Nel momentu d’aquella “negociación”, dende Pueblu yá argumentábamos qu’aquello de la baxada del IBI en 2018 como “una esixencia, una llínea collorada” per parte del PP pa l’aprobación del presupuestu de 2017, amás de nun tener sentíu, pues nun repercutía nel citáu presupuestu (la baxada de los impuestos de 2018 va repercutir nel presupuestu de 2019), sonaba a brinde al sol difícilmente executable.
#000002
– D’otru llau, l’equipu de gobiernu de Foru, nuevamente pásase pel arcu del trunfu un alcuerdu con una formación política local. La xugada salió-y maestra, si dexamos a un llau la ética, la honradez y la franqueza de la que tou bon gobernante debe de facer gala. Nel meyor de los casos, de producise una baxada de los ingresos del IBI en 2019, va ser un nuevu equipu de gobiernu, y non ésti, el que tenga que batese’l cobre pa caltener l’equilibriu presupuestariu en 2020.
#000006
Pela nuesa parte y a la espera de recibir el proyectu presupuestariu pa 2018, vamos siguir trabayando nelli, col mesmu rigor y enfotu que nos anteriores, eso sí, cola rocea propia del que sabe que namái va poder sofitalos cuando los posibles alcuerdos a los que pudiera llegase seyan sobro coses bien tanxibles, pa evitar incumplimientos como nos qu’incurrió Foro nel alcuerdu presupuestariu 2016 con Pueblu, siendo siempres el primer requisitu pa futures negociaciones, que se cumpla lo roblao en 2016.
#000007